11 februarie 2025

**Comunicat de presă**

Distrigaz Sud Rețele aduce următoarele precizări cu privire la întreruperea temporară a alimentării cu gaze naturale **pe strada Victor Brauner, din sectorul 3 al municipiului București:**

Ca urmare a unei disfuncționalități înregistrate în cadrul postului de reglare măsurare ce alimentează imobilul amplasat în blocul nr. 5, de pe strada Victor Brauner, Nr. 40N, sectorul 3, municipiul București, pentru a pune consumatorii in siguranță, **Distrigaz Sud Rețele** **a întrerupt temporar alimentarea cu gaze naturale în locația respectivă astăzi, 11 februarie 2025,** **începând cu ora 10:00**.

În urma acestei întreruperi neplanificate, sunt afectați **155 de clienți casnici** situați în imobilul respectiv.

Echipele Distrigaz Sud Rețele sunt la fața locului pentru a asigura remedierea defectului. **Reluarea alimentării cu gaze naturale a clienților afectați se va face în cursul zilei de astăzi, 11 februarie 2025, în jurul orelor 20:00.**

După reluarea alimentării cu gaze naturale, în cazul în care clienții simt miros de gaze, sunt rugați **să apeleze Centrul de Apeluri și Depanaj Urgențe Gaze la numerele de telefon: 021 9281, 031 9031 sau 0800 877 778, să aerisească imediat încăperea, să nu provoace scântei, să nu acționeze întrerupătoarele electrice, să nu folosească aparatele electrocasnice și, dacă este posibil, să închidă robinetul de alimentare cu gaze naturale.**

Ne cerem scuze pentru disconfortul creat clienților noștri și le mulțumim pentru înțelegere.

Biroul de Presă

Distrigaz Sud Rețele

*Distrigaz Sud Rețele este lider în distribuția de gaze naturale în România, cu o expertiză de 49 de ani în acest domeniu, având 2.230.000 clienți, circa 22.600 km rețea și 2.800 de angajați. Distrigaz Sud Rețele deține contract de concesiune pentru distribuția de gaze naturale în 1.398 de localități, pe raza a 20 județe din sudul și centrul României: Argeș, Brăila, Brașov, Buzău, Călărași, Constanța, Covasna, Dâmbovița, Dolj, Galați, Giurgiu, Gorj, Ialomița, Ilfov, Olt, Prahova, Tulcea, Vâlcea, Vrancea, Teleorman și Municipiul București.*